CELEX: 62017CN0208
Language: sk
Date: 2017-04-21 00:00:00
Title: Vec C-208/17 P: Odvolanie podané 21. apríla 2017: NF proti uzneseniu Všeobecného súdu (prvá rozšírená komora) z 28. februára 2017 vo veci T-192/16, NF/Európska rada

17.7.2017   
            
            
               SK
            
            
               Úradný vestník Európskej únie
            
            
               C 231/12
            
         Odvolanie podané 21. apríla 2017: NF proti uzneseniu Všeobecného súdu (prvá rozšírená komora) z 28. februára 2017 vo veci T-192/16, NF/Európska rada
   (Vec C-208/17 P)
   (2017/C 231/16)
   Jazyk konania: angličtina
   
      Účastníci konania
   
   
      Odvolateľ: NF (v zastúpení: P. O’Shea, BL, I. Whelan, BL, B. Burns, solicitor)
   
      Ďalší účastník: Európska rada
   
      Návrhy odvolateľa
   
   Odvolateľ navrhuje, aby Súdny dvor:
   
               —
            
            
               zrušil v plnom rozsahu uznesenie Všeobecného súdu z 28. februára 2017, ktorým Všeobecný súd rozhodol, že žaloba sa odmieta pre nedostatok právomoci Všeobecného súdu rozhodnúť o žalobe,
            
         
               —
            
            
               vydal konečné rozhodnutie o merite tohto odvolania a rozhodol, že Všeobecný súd sa dopustil nesprávneho právneho posúdenia, keď rozhodol, že nemá právomoc rozhodnúť o žalobe a uložil žalovanej vo veci T-192/16 povinnosť nahradiť trovy konania žalobcu v konaní pred Všeobecným súdom a pred Súdnym dvorom Európskej únie,
            
         
               —
            
            
               vrátil otázky, ktoré vznikli v tomto konaní, Všeobecnému súdu, aby o nich rozhodol s pokynom, že je povinný rozhodnúť, že má právomoc rozhodnúť o žalobe.
            
         
      Odvolacie dôvody a hlavné tvrdenia
   
   
               1.
            
            
               Nedostatok odôvodnenia.
            
         
               2.
            
            
               Nedostatok riadneho posúdenia otázky, či sporná dohoda bola v skutočnosti rozhodnutím žalovanej.
            
         
               3.
            
            
               Ignorovanie relevantných skutkových otázok.
            
         
               4.
            
            
               Nezohľadnenie predložených dôkazov.
            
         
               5.
            
            
               Nedostatok uceleného preskúmania a posúdenia zásadných otázok.
            
         
               6.
            
            
               Nevykonanie ďalšieho relevantného skúmania.
            
         
               7.
            
            
               Rozhodnutie bez dostatočných informácií.
            
         
               8.
            
            
               Porušenie zásad stanovených Súdnym dvorom vo veci C-294/83.